लाहुल-स्पीति के लिए नियमित हवाई सेवा शुरू करने की मांग
कुल्लू | लाहुल-स्पीतिके विधायक रवि ठाकुर ने लाहुल-स्पीति के लिए नियमित हवाई सेवाएं उपलब्ध करवाने को लेकर मुख्यमंत्री को पत्र लिखा है। रवि ठाकुर ने मुख्यमंत्री से आग्रह किया है कि नियमित हवाई सेवा होने से लोगों को भारी परेशानियों का सामना करना पड़ रहा है। स्पीति घाटी के लोसर हेलिपेड़ में उड़ान होने से ग्रामीण दिक्कत में हैं। लाहुल घाटी के रावा, गोंधला, सिसू, बारिंग, तिंदी, तिंगरट में हवाई सेवा नहीं हो सकी है। इस कारण ग्रामीणों को भारी दिक्कतों का सामना करना पड़ा है। रवि ठाकुर ने कहा कि जीएडी विभाग से भी नियमित सेवाओं को लेकर आग्रह किया गया है। उन्होंने जीएडी से आग्रह किया कि जिस दिन हवाई सेवा का शेडयूल जारी कर दिया हो उस दिन हवाई सेवा जरूर करवाई जाए क्योंकि लोग बर्फ के बीच मीलों पैदल चलकर हेलिपेड़ में पहुंचते हैं। उन्होंने लाहुल-स्पीति की सड़कों को लेकर भी मुख्यमंत्री से चिंता जाहिर की है। विधायक ने मुख्यमंत्री को अवगत करवाया कि अभी घाटी की मुख्य सड़कों को भी बहाल नहीं किया गया है। केलंग-सिसू, केलंग-दारचा और केलंग-उदयपुर सड़क के बहाल होने से ग्रामीण बर्फ में मीलों पैदल चलकर अपने गंतव्य तक पहुंच रहे हैं। स्पीति में भी बीआरओ की खराब मशीनरी ग्रामीणों पर भारी पड़ गई है। बीआरओ अभी तक काजा से लोसर तक की सड़क को बहाल नहीं कर पाया है। उन्होंने मुख्यमंत्री से आग्रह कि बीआरओ को दिशा-निर्देश देकर सड़कों को शीघ्र बहाल करवाया जाए।
hin_Deva hin_Deva